OpenLLM-France/wikimedia huggingface dataset:
# Xut inicial

En futbol americà, un xut inicial, en anglès kickoff, és un xut dirigint la pilota cap al camp de l'equip contrari, des de la iarda 35 del camp propi, al començament de cada part del partit i després de les anotacions, touchdown o punt addicional, si l'anotació ha estat una conversió també però la pilota comença a les mans del xutador i ala iarda 20 i no des de terra.
Abans del xut els dos equips formen de diferent manera:
* l' equip que xutarà, posa la pilota a una iarda determinada (segons les lligues, a la NFL a la iarda 35) amb el xutador unes iardes enrere i la resta de l'equip a ambdós costats, ocupant tota l'amplada del camp. Els jugadors més ràpids acostumen a ocupar les posicions més exteriors i els més forts, les interiors;
* l'equip que rep el xut normalment fa una formació amb tres o quatre línies: una primera línia de 5 jugadors (que ha d'estar com a mínim a 10 iardes de distància de la pilota), una segona de 4 i una de dos, o dos de un jugador, sent el més endarrerit el retornador.
Un cop l'àrbitre piti, es produeix el xut que ha de ser el més llarg possible, però caient entre la zona d'anotació i la línia de la iarda 20 del camp de l'equip que rep el xut. El retornador ha de procurar agafar la pilota i avançar el màxim de iardes possible, ja que fins a on arribi serà a on començarà a jugar el seu equip ofensiu, tret que aconsegueixi touchdown o s'assenyali alguna infracció (en aquest cas el lloc de sortida dependrà de la infracció comesa). Si es troba molt presionat abans d'agafar la pilota pot fer un touchback (genoll a terra) i l'equip sortirà de la iarda 25.

## Referències

* ↑ «xut incial». Termcat. Departament de Cultura - Generalitat de Catalunya. [Consulta: 31 juliol 2024].
* ↑ «Kickoff» (en anglès). The Britanica Dictionary. Encyclopædia Britannica. [Consulta: 4 agost 2024].
* ↑ «Terms Glossary» (en anglès). NFL Football Operations. National Football League. [Consulta: 4 agost 2024].
* 1 2 «Patada de inicio» (en castellà). Theplaybook.jimdo.com. [Consulta: 31 juliol 2024].
* ↑ «The Start of a Football Game: The Kickoff» (en anglès). For Dummies. John Wiley & Sons, Inc.. [Consulta: 4 agost 2024].
* 1 2 «New NFL Kickoff Rule» (en anglès). NFL Football Operations. National Football League, 26-03-2024. [Consulta: 31 juliol 2024].
# Xuub

Xuub és un jaciment arqueològic de la regió de Sanaa al Iemen, al nord-est de la capital. Va ser excavat per iemenites el 1999 i 2003 per salvar-lo davant el creixement de Shuub, situada als suburbis de Sanaa. Hi ha una antiga necròpolis posada a la llum durant treballs de construcció; les tombes descobertes es van traslladar i la resta es va excavar; el nombre de tombes (de pedra) fou de 14, i es van trobar algunes mòmies (aquesta pràctica ja es coneixia per excavacions anteriors a Shibam al-Ghiras i al-Mahwit des de 1980) i diversos objectes com joies i ceràmiques; les tombes en terra no tenien gairebé objectes pel que se suposa que eren per classes baixes mentre les de pedra eren pels notables. Prop de la necròpolis hi ha el cementiri musulmà modern. L'antiga Shuub hauria estat fundada segons les inscripcions el segle i al mateix temps que Sanaa va agafar importància dins el regne de Sabà. Shuub tenia un temple dedicat a Almqah, déu sabeu.

## Referències

* ↑ Arbach, Mounir; Crassard, Rémy. «L'Arabie du Sud antique vue de l'intérieur :» (en francès). Chroniques yéménites, 18-03-2009. [Consulta: 31 octubre 2010].
# Xutb

Xutb o Shutb és una ciutat d'Egipte situada a la vora d'on es trobava l'antiga Xaixotep (grec Apotheke, després Hypselis), capital del nomós XI (Set) de l'Alt Egipte. No en queda cap resta, però un cementiri s'ha trobat al lloc proper de Rifeh; especialment rellevants són unes tombes excavades a la roca que corresponen a l'Imperi mitjà. A uns 8 quilòmetres al sud hi ha les restes d'un monestir copte (Deir Balyzeh) que va excavar Flinders Petrie entre el 1906 i el 1907.

## Referències

* ↑ Hypsele (Shutb). Trismegistos Geo. (anglès)
* ↑ Guize and Rifeh Arxivat 2013-01-29 a Wayback Machine.. Versió online del llibre de Flinders Petrie. (anglès)
* ↑ Peter Grossmann Christliche Architektur in Ägypten. Handbook of Oriental studies. Section one, Near and Middle East. Handbuch der Orientalistik 62. Leiden/Boston/Köln 2002.
# Vira Chorny-Meshkova

Vira Chorny-Meshkova (nascuda el 1963, Віра Чорний-Мешкова) és una poetessa i traductora ucraïnesa establerta a Macedònia que ha traduït obres ucraïneses al macedoni i obres macedonies a l'ucraïnès. Va ser coautora de la investigació titulada "І пізнайте істину та істина визволить вас..." ("I coneix la veritat i la veritat et farà lliure...") sobre els llaços culturals entre Macedònia i Ucraïna. Va traduir el seu llibre Київські епіграми (Epigrames de Kíiv) a l'ucraïnès, i va ser la primera obra que es va publicar a Macedònia en llengua ucraïnesa.
És membre de la Unió Nacional d'Escriptors d'Ucraïna.

## Referències

* 1 2 «Чорний-Мешкова Віра». Україніка Електронна бібліотека (Ukrainica: Electronic library). [Consulta: 3 març 2022].
* 1 2 Дзюба (Dzyuba), Сергій. «Македонська письменниця Віра Чорний-Мешкова - українка з діда-прадіда (Macedonian writer Vira Chornyi-Meshkova is a Ukrainian from her great-great-grandfather)», 2012. Arxivat de l'original el 5 març 2016. [Consulta: 3 març 2022].
# Xelokhóvskaia

Xelokhóvskaia (en rus: Шелоховская) és un poble de l'óblast d'Arkhànguelsk, a Rússia, segons el cens del 2012 tenia 521 habitants.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Yuji Kishioku

Yuji Kishioku (Prefectura de Hokkaido, 2 d'abril de 1954) és un futbolista japonès que disputà deu partits amb la selecció japonesa.

## Enllaços externs

* National Football Teams
* Japan National Football Team Database
# Yuji Iwahara

Yuji Iwahara (岩原 裕二, Iwahara Yūji), nascut a Memanbetsu (Hokkaido, Japó), és un dibuixant de manga conegut a Occident per les seves obres King of Thorn i Chikyu Misaki. De la primera també es va fer una adaptació cinematogràfica l'any 2009.

## Obres

* Dimension W (2011)
* Darker than Black (2009)
* Alex Black (2008)
* Cat Paradise (2006)
* Wreckage X (2004)
* King of Thorn (2002)
* The Wolf eyes (2001)
* Chikyu Misaki (2001)
* Koudelka (1999)

## Referències

* ↑ Clements, Jonathan; McCarthy, Helen. The Anime Encyclopedia, 3rd Revised Edition: A Century of Japanese Animation (en anglès). Stone Bridge Press, 2015. ISBN 1611729092.
* ↑ «King of Thorn: El rey del espino». [Consulta: 29 abril 2014].

## Enllaços externs

* Yuji Iwahara a Baka-Updates Manga (anglès)
# Vuit segons

Vuit segons (originalment titulada 8 Seconds to Glory) és una pel·lícula biogràfica de 1994 sobre la llegenda del rodeo americà i del campió de món Lane Frost. Detalla la seva vida des de la seva joventut quan aprenia a muntar braus, fins a la seva mort el 1989. Va ser dirigida per John G. Avildsen i protagonitzada per Luke Perry com Frost, Stephen Baldwin com la llegenda del rodeo Tuff Hedeman, i Red Mitchell com el poeta cowboy Cody Lambert. El títol es refereix al temps que un genet de braus necessita mantenir-se per puntuar. Ha estat doblada al català

## Argument

El jove Lane Frost (Cameron Finley) aprèn els trucs per muntar braus de la mà del seu pare, Clyde (James Rebhorn), un consumat genet de rodeo. Com passa els seus adolescents i els primers anys adults (Luke Perry) viatjant pels circuits de rodeo amb els seus millors amics Tuff Hedeman (Stephen Baldwin) i Cody Lambert (Red Mitchell). Coneix i s'enamora d'una jove corredora, Kellie Kyle, i finalment es casen el 1984.

## Repartiment

* James Rebhorn: Clyde Frost
* Cameron Finley: Jove Lane
* Carrie Snodgress: Elsie Frost
* Dustin Mayfield :: Teenage Lane
* Luke Perry: Lane Frost
* Stephen Baldwin: Tuff Hedeman
* Red Mitchell: Cody Lambert
* Clint Burkey: Travis
* Cynthia Geary: Kellie Frost
* Ronnie Claire Edwards: Carolyn Kyle

## Rebuda

* Té una ràtio del 33% a Rotten Tomatoes.
* Ha aconseguit uns ingressos de 19.623.396 de dòlars

## Referències

* ↑ «Vuit segons». esadir.cat.
* ↑ «8 Seconds to Glory» (en anglès). The New York Times.
* ↑ Rotten Tomatoes. 8 seconds (en anglès). Rotten Tomatoes.
* ↑ boxofficemojo. 8 seconds (en anglès). boxofficemojo.

## Enllaços externs

* Lane Frost Arxivat 2011-01-03 a Wayback Machine. (anglès)
# Xiao Yanyan

Xiao Yanyan —蕭燕燕— (953 - 1009) va ser una emperadriu Khitan de la Dinastia Liao, de l'Antiga Xina. El seu nom xinès era Xiao Chuo. Es va casar amb l'Emperador Jingzong de Liao. A la mort del seu marit l'any 982, ella esdevingué regent del seu fill, l'Emperador Shengzong, i passà a ser formalment anomenada Emperadriu Vídua Chengitan.
Xiao Yanyan comandà el seu propi exèrcit de 10.000 soldats fins que va tenir 60 anys. Les tropes de la Dinastia Song van atacar Liao l'any 986, però foren repel·lides i derrotades l'any 989. Ella és coneguda per les seves grans habilitats com a administradora civil i va retenir la seva influència política fins que va morir.
Xiao Chuo va ser la tercera filla de Xiao Siwen, canceller de Liao. A una edat molt jove, es va distingir de les seves germanes per ser molt minuciosa en totes les tasques que emprenia. Impressionat, el seu pare la va escollir perquè esdevingués la consort del nou Emperador Shengzong.
L'any 1995 es va gravar una pel·lícula xinesa La Gran Emperadriu Vídua de Liao (大遼太后), produïda per l'Estudi Liaoning Film, interpretada per l'estrella Mu Qing com a Xiao Yanyan. També és un personatge secundari a moltes adaptacions de Generals of the Yang Family, així com en la sèrie televisiva coreana L'Emperadriu Cheonchu (천추태후/千秋太后).

## Fonts

* Toqto'a et al.. Liao Shi (宋史) (en xinès), 1344.
* «Biographical Sketches». Chinese Studies in History, 35, 2002, pàg. 11–93. DOI: 10.2753/CSH0009-4633350211.
* " Women in power 750-1000" from Guide2womenleaders.com, last accessed January 13, 2007
# Xenotilapia boulengeri

Xenotilapia boulengeri és una espècie de peix de la família dels cíclids i de l'ordre dels perciformes endèmica del llac Tanganyika (Àfrica oriental).
Els mascles poden assolir els 15,3 cm de longitud total.

## Referències

* ↑ ZipCodeZoo.com (anglès)
* 1 2 «Xenotilapia boulengeri» (en anglès). FishBase. Froese, Rainer; Pauly, Daniel (editors).
# Gross Fiescherhorn

El Gross Fiescherhorn o Grosses Fiescherhorn és una muntanya de 4.049 metres que es troba a entre els cantons de Berna i el Valais a Suïssa, a la serralada dels Alps Bernesos.
Prop seu s'hi troba el cim del Hinter Fiescherhorn (4.025 m.). Des de la cara nord ambdós resten amagats darrere altres muntanyes i només es poden veure des de la població de Grindelwald (1.034 m.).

## Referències

* ↑ «Llista dels 4.000 UIAA» (pdf). UIAA.

## Enllaços externs

* «Camptocamp.org». [Consulta: 11 novembre 2010].
* «Summitpost.com» (en anglès). [Consulta: 11 novembre 2010].
Quatremils dels Alps :
Alps
Quatremils
categoria :
# Guerra de Ferrara

La guerra de Ferrara, també coneguda com la guerra de la sal, es va lluitar entre el 1482 i el 1484 per la disputa del monopoli de la sal, entre el ducat de Ferrara i l'aliança dels Estats pontificis amb la República de Venècia.
Hèrcules I d'Este es va enemistar amb el papa Sixt IV, que ja havia reprès la seva estada a Roma després del Cisma d'Occident i intentava reorganitzar els Estats pontificis. Als Estats Pontificis la família Colonna va aprofitar el desordre, lluitant en batalles campals contra els seus enemics Della Rovere. L'encontre principal, però, va ser la batalla de Campomorto prop de Velletri, el 21 d'agost de 1482, en la qual les tropes napolitanes van ser fortament derrotades per Roberto Malatesta, i el duc de Calàbria va haver de ser rescatat per un contingent dels seus soldats turcs. Alguns castells d'Orsini també van caure en mans papals, però la mort de Roberto Malatesta el 10 de setembre va desfer en gran part els èxits papals al Laci. Sixt va fer una pau separada amb Nàpols en una treva del 28 de novembre i es va signar un tractat de pau el 12 de desembre. La guerra va suposar un important revés per al ducat de Ferrara, que va acabar cedint la regió de Polesine per la Pau de Bagnolo, signada el 7 d'agost de 1484.

## Referències

* ↑ (italià) Guerra de Ferrara Arxivat 2011-07-22 a Wayback Machine.
* ↑ «MALATESTA (de Malatestis), Roberto detto Roberto il Magnifico» (en italià). Dizionario Biografico degli Italiani. Enciclopedia Italiana. [Consulta: 27 abril 2011].
# Yurek Bogayevicz

Yurek Bogayevicz, nascut Jerzy Bogajewicz, (Poznań, 2 de juny de 1949) és un director, guionista, actor i productor de cinema polonès.

## Filmografia
### Director

* Anna (1987)
* Tres de cors (Three of Hearts), (1993)
* Sortida prohibida (Exit in red), (1996)
* Fills d'un mateix déu (Edges of the Lord), (2001)
* Kasia i Tomek (sèrie de TV, 2002–2003)
* Camera Café (sèrie de TV, 2004)
* Niania (sèrie de TV, 2005–2006)
* Stacja (sèrie de TV, 2010)

### Productor

* Anna (1987)

### Guionista

* Anna (1987)
* Fills d'un mateix déu (Edges of the Lord), (2001)

### Actor

* Pies (1973)
* Pozwólcie nam do woli fruwać nad ogrodem (1974)
* Polskie drogi (1976)
* Pora na czarownice (1993)
* Kasia i Tomek (2002-2003)

## Referències

* ↑ «Yurek Bogayevicz». mubi.com. [Consulta: 5 març 2024].
# Gustav Casmir

Gustav Casmir (Berlín, Imperi Alemany 1874 - ? 1910) fou un tirador d'esgrima alemany, guanaydor de quatre medalles als Jocs Olímpics d'Estiu de 1906.

## Biografia

Va néixer el 5 de novembre de 1874 a la ciutat de Berlín, població situada en aquells moments a l'Imperi Alemany i avui dia a Alemanya. Fou oncle del tirador d'esgrima i medallista olímpic Erwin Casmir.
Va morir en una població desconeguda el 2 d'octubre de 1910.

## Carrera esportiva

Va participar, als 29 anys, en els Jocs Olímpics d'Estiu de 1904 realitzats a Saint Louis (Estats Units), on va aconseguir finalitzar quart en les proves individuals d'espasa i floret. En els Jocs Olímpics d'Estiu de 1906 realitzats a Atenes (Grècia), i actualment no reconeguts com a oficials pel Comitè Olímpic Internacional (COI), va aconseguir guanyar la medalla d'or en les proves de sabre per equips i sabre (tres cops), així com la medalla de plata en les proves de floret i sabre. També participà en la prova per equips d'espasa, on finalitzà cinquè.
# Yupik de l'Alaska central

El Yupik d'Alaska central és un dels idiomes de Yupik, de la família de les llengües esquimoaleutianes. Es parla a Alaska, al continent, de la badia de Norton Sound a la Península d'Alaska i en algunes illes com l'illa Nunivak, per unes 14.000 persones sobre una població local de 23.000 habitants.
El nom de l'idioma es lletreja de vegades Yup'ik, segons la seva pròpia ortografia, en el qual l'apòstrof marca l'allargament de [p].

## Referències

* ↑ Yupiugukut
# Yurena Díaz Castellano

Yurena Díaz Castellano (Las Palmas de Gran Canaria, 24 de febrer de 1993) és una jugadora de bàsquet espanyola.
Base, es formà en les categories inferiors del Club Baloncesto Islas Canarias, amb el qual debutà a la Lliga Femenina amb setze anys. La temporada 2015-16 jugà a la Lliga francesa amb el Lyon Basket i la següent a la Lliga polonesa amb el KGHM Polkowice. La temporada 2017-18 tornà a la competició estatal fitxant pel Sedis Bàsquet, amb el qual arriba a semifinals de la Liga Femenina i de la Copa de la Reina la temporada següent. Després de quatre temporades, fitxà per l'IDK Euskotren amb el qual ha guanyat dues Copes del País Basc (2022, 2023). Internacional amb la selecció espanyola en categories de formació, s'ha proclamat dues vegades campiona d'Europa sub-16 (2008, 2009), dues en sub-20 (2012, 2013), subcampiona en sub-18 (2010) i subcampiona del Món sub-19 (2011). També ha competit en la modalitat 3x3, proclamant-se campiona del Món sub-18 (2011) i, en categoria absoluta, ha participat al Campionat del Món de 2014 i als Jocs Europeus de 2019.

## Referències

* ↑ García, Sergio. «La base Yurena Díaz ficha por el Campus Promete: llega del Polkowice polaco» (en castellà). Gigantes, 14-07-2016. [Consulta: 7 desembre 2023].
* ↑ Sánchez, Borja. «Yurena Díaz també tanca la seva etapa al Cadí La Seu». L'Esportiu, 03-04-2021. [Consulta: 8 desembre 2023].
* ↑ «España, campeona por tercera vez consecutiva» (en castellà). El País, 14-07-2013. ISSN: 1134-6582 [Consulta: 7 desembre 2023].
* ↑ «Yurena Díaz y Astou Barro, subcampeonas del mundo con la selección española» (en castellà). La Provincia, 14-09-2020. [Consulta: 7 desembre 2023].
* ↑ «Díaz (Gran Canaria 2014): La experiencia del Mundial 3x3 ha sido genial» (en castellà). Mundo Deportivo, 09-06-2014. [Consulta: 8 desembre 2023].

## Enllaços externs

* Fitxa de Yurena Díaz Castellano - Competiciones FEB
# Zafra

«Zafra» té aquests significats:
* Zafra (municipi d'Extremadura), municipi de la província de Badajoz a la comunitat autònoma d'Extremadura
* Zafra (castellà) o la Safra (català), pedania del País Valencià
* Zafra - Río Bodión, comarca d'Extremadura a la província de Badajoz
* Zafra de Záncara, municipi de la província de Conca a la comunitat autònoma de Castella-La Manxa
* Al-Zafra, regió interior de l'emirat d'Abu Dhabi, al sud-oest del territori
* Castell de Zafra,
* Francisco Javier Zafra Niño (Rota, 1968), futbolista andalús que ocupava la posició de davanter
* José Miguel Zafra Sánchez (La Victoria, 1974), futbolista i entrenador andalús
* Juan Manuel de Zafra y Esteban (Huelva, 1869 - 1923), enginyer de camins, canals i ports i inventor espanyol
# Hache-Paille

Hache-Paille és una obra pictòrica realitzada el 1922 per l'artista francés Francis Picabia. Els materials utilitzats són el guaix, la tinta, l'aquarel·la, llapis i paper. Les seues dimensions són 55,9 x 76,2 cm.
Es tracta d'un retrat d'una talladora de palla. El disseny d'aquesta obra fou extret d'una fotografia d'un motor portàtil, la qual va ser trobada en la revista La Science et la Vie entre els mesos de juny i juliol de 1920. El seu títol és una abreviatura del títol de la fotografia original, del qual s'observa una inscripció en l'obra.
L'obra va ser exposada a Barcelona en les Galeries Dalmau l'any 1922, a París al Musée National d'Art Moderne/Centre Pompidou l'any 1996, a Lisboa en el Centro Cultural de Belém l'any 1997, entre d'altres. Actualment l'obra es troba en l'Institut Valencià d'Art Modern.

## Referències

* 1 2 Institut Valencià dÁrt Modern. 50 obras maesstras de la Colección del IVAM : 1900-1950. València: Institut Valencià dÁrt Modern, 2019. ISBN 978-84-482-6416-1.
* ↑ Campbell, Louise; Camfield, William A. «Francis Picabia: His Art, Life and Times». Leonardo, 15, 1, 1982, pàg. 78. DOI: 10.2307/1574366. ISSN: 0024-094X.
# XAL

«XAL» té aquests significats:
* Xal, abrigall o mocador que les dones poden portar sobre les espatlles
* Xarxa d'Àrea Local
* Xarxa Audiovisual Local
# Zegzel

Zegzel (en àrab زكَزل, Zagzal; en amazic ⵣⴳⵣⵍ) és una comuna rural de la província de Berkane, a la regió de L'Oriental, al Marroc. Segons el cens de 2014 tenia una població total de 16.137 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Guilers

Guilers (en bretó Gwiler-Leon) és un municipi francès, situat a la regió de Bretanya, al departament de Finisterre. L'any 2006 tenia 7.230 habitants. Forma part de la comunitat urbana de Brest Métropole Océane. A l'inici del curs 2007 el 6,5% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.846 | 1.879 | 4.678 | 6.686 | 6.785 | 6.956 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1942-1971 | Charles Le Hir | |
| 1971-1995 | Louis Ballard | |
| 1995-2006 | Jean Mobian | PS |
| 2006-2008 | Michel Billet | PS |
| 2008- | Pierre Ogor | UMP |

## Referències

* ↑ (francès) Ofis ar Brezhoneg: Enseignement bilingue
# Mestre d'Elna

El Mestre d'Elna fou un pintor gòtic d'identitat desconeguda, actiu al Rosselló (Catalunya a l'època), actiu el darrer quart del segle xiv, seguidor de Pere Serra.
Se'l coneix per aquest nom a causa de la seva obra mestra el Retaule de Sant Miquel de la catedral d'Elna.
L'historiador francès Marcel Durliat va identificar-lo amb Pere Baró, un deixeble del taller dels Serra.
Se li atribueixen alguns armaris litúrgics originaris del Rosselló.
* Provinent de la catedral d'Elna, posteriorment a la col·lecció Marcel Robin i actualment en una col·lecció privada d'Orleans. Mostra la Marededéu de la Humilitat a la part davantera amb tres àngels músics a cada costat i un Crist sofrent acompanyat de sant Joan i la Marededéu a la part posterior. Atribuït per Gudiol, si bé Durliat l'atribueix a Pere Baró.
* Armari litúrgic amb el Sant Enterrament, Santa Agnès i un Sant bisbe. Provinent de Perpinyà i actualment al Museu Nacional d'Art de Catalunya, on consta atribuït a un anònim, a diferència de l'opinió prèvia de Gudiol a favor del Mestre d'Elna i de Durliat que l'atribueix a Pere Baró.

## Referències

* 1 2 Sureda, Joan. El gòtic català : pintura. Barcelona: Hogar del Libro, 1977, p. XXIII. ISBN 84-7279-052-5.
* ↑ Durliat, Marcel. Arts anciens du Roussillon (en francès). Impr. pour le Conseil général des Pyrénées Orientales, 1954.
* 1 2 Gudiol, José. Pintura gótica catalana (en castellà). Barcelona, Espana: Polígrafa, 1986, p. 70. ISBN 84-343-0478-3.
# Evònim

Evònim (Euonymus) és un gènere de plantes amb flor de la família de les ròsides. És un gènere originari d'una gran àrea mundial que abasta Euràsia, Australasia, Amèrica del Nord i Madagascar. Són arbres menuts o arbusts caducifolis. Les fulles tenen disposició normalment oposada i rarament alternada, són simples i ovoides i amb el marge serrat. Les flors són poc vistoses. El fruit és una baia en forma de llegum que conté diverses llavors que són dispersades per ocells. Tota la planta és verinosa pels humans si s'ingereix. Són plantes molt utilitzades en jardineria. Als Països Catalans els fruits es coneixen amb el nom popular de "bonets", car tenen la forma d'un bonet, casquet usat antigament pels eclesiàstics i els estudiants. Així els arbres es coneixen amb el nom de "boneters".

## Taxonomia

Hi ha unes 180 espècies; entre elles:
* Euonymus alatus -
* Euonymus americanus - boneter americà
* Euonymus aquifolium
* Euonymus atropurpureus -
* Euonymus bungeanus
* Euonymus chinensis
* Euonymus cornutus
* Euonymus echinatus
* Euonymus europaeus - boneter europeu
* Euonymus fimbriatus
* Euonymus fortunei - boneter enfiladís
* Euonymus frigidus
* Euonymus glaber
* Euonymus grandiflorus - boneter de flor gran
* Euonymus hamiltonianus
* Euonymus ilicifolius
* Euonymus japonicus - Evònim del Japó
* Euonymus kiautschovicus
* Euonymus lanceolatus
* Euonymus latifolius
* Euonymus lucidus
* Euonymus macropterus
* Euonymus melananthus
* Euonymus monbeigii
* Euonymus myrianthus
* Euonymus nanoides
* Euonymus nanus
* Euonymus obovatus -
* Euonymus occidentalis -
* Euonymus oresbius
* Euonymus oxyphyllus
* Euonymus pauciflorus
* Euonymus phellomanus
* Euonymus planipes
* Euonymus sachalinensis
* Euonymus sanguineus
* Euonymus semenovii
* Euonymus tingens
* Euonymus velutinus
* Euonymus verrucosoides
* Euonymus verrucosus - boneter verrugòs
* Euonymus wilsonii

## Enllaços externs

* Flora d'Àustria
* Termcat - Noms de plantes Arxivat 2010-02-15 a Wayback Machine.